De p(ar) le roy, A noz amez et feaulx, nous envoyons p(rese)ntement n(ot)re amé et feal notaire et secretaire, maistre Estienne Petit, p(ar) dela pour recouvrer tous les droiz, tiltres, enseignemens et aut(re)s choses qui se pourront trouver, tant en n(ot)re chambre des comptes a Dijon q(ue) aill(eu)rs, qui nous pevent s(er)vir touchant les droiz qui nous app(ar)tiennent es duchié (et) comtez de Bourg(og)ne, Aussonne, Flandres, Arthois, Masconnoys, Lisle, Douay, Orchie (et) aut(re)s chos(es) dont est question entre nous et le duc d’Aut(ri)sche. Et pour ce, incontinant ces l(et)res veues, f(ai)tes (et) faites faire la plus grant dilligen(ce) qu’il vous s(er)a possible de querir p(ar)tout, tant en mad(ite) chambre q(ue) es abbayes, egli(s)es et aut(re)s lieux dud(it) pays s’ancune chose s’en pourra trouver et vous y emploiez tous tant clercs de la chambre q(ue) aut(re)s q(ui) pourrez savoir qui en sauront aucune chose. Et tout ce qui s’en trouvera tant l(et)res originaulx, vidimus q(ue) aut(re)s choses, baillez aud(it) maistre Estienne Petit po(ur) les nous apporter. Et le croiez de ce q(u’i)l vous dira et q(u’i)l soit p(rese)nt a tout ce qui se fera, et qu’il n’y ait point de faulte. Donné a Amyens, le XXVIIIe jo(ur) de juillet. Loys Dechaumont Apportées p(ar) led(it) m(aistr)e Estienne le Ve jour d’aoust M CCCC LXXVIII